**Intuitive Machines** - Amerikaning kosmik texnologiyalar ishlab chiqaruvchi kompaniyasi. Kompaniya 2024-yil fevralida IM-1 missiyasi doirasida Oyga ilk parvozini amalga oshirgan Nova-C qo‘nuvchi qurilmasini ishlab chiqqan.

Tarixi
------

### 2018-yil

Kompaniya 2018-yil noyabr oyida NASA tomonidan Commercial Lunar Payload Services (CLPS) dasturi doirasida 9 ta kompaniyadan biri sifatida tanlab olindi. Kompaniyaning Nova-C o'zi qo'nuvchi moduli NASA tomonidan Oyning tabiiy resurslarini o'rganish va ulardan foydalanishga qaratilgan ushbu dasturning birinchi loyihasi sifatida taklif qilingan.

### 2019-yil

2019-yil 31-may kuni NASA Intuitive Machines kompaniyasiga Nova-C qo‘nuvchi qurilmasini ishlab chiqish va uni Oyga uchirish uchun 77 million dollar ajratganini e’lon qildi.

### 2020-yil

2020-yil 13-aprel kuni Intuitive Machines o'zining birinchi tijorat missiyasi Oyning Shryoter vodiysi yaqiniga qo'nishni mo'ljallanayotganini ma'lum qiladi.

### 2021-yil

2021-yil 22-aprel kuni qo'nish joyi Oyninv Aniqlik dengizi va Inqiroz dengizi oralig'idagi noma'lum joyga o'zgartirilgani ma'lum qilindi.

### 2023-yil

2023-yil 14-fevral kuni NASDAQ fond birjasida Intuitive Machines kompaniyasining aksiyalari savdosi boshlandi.

Fevral oyida kompaniya Inflection Point Acquisition kompaniyasi bilan o'zaro birlashish jarayonini yakunladi va Delaver shtatida ro'yxatdan o'tadi.

### 2024-yil

2024-yil 15-fevralda Intuitive Machines kampaniyasining (IM-1) Nova-C qo‘nuvchi modulini Oy yuzasiga yetkazish uchun birinchi parvozni amalga ishirdi. Modul 2024-yil 22-fevral kuni GMT bilan soat 23:23 da Oyning janubiy qutbi hududidagi Malapert krateri yaqinida qo'ndi.

Ushbu parvoz muvaffaqiyatli amalga oshgandan so'ng kompaniyaning aksiyalarining narxi deyarli 1,5 baravar yoki 2024-yilning ilk kunidagi narxiga nisbatan 3 baravarga ko'tarildi.

Mahsulotlar
-----------

### Nova-C

Nova-C - yengil qo'nish qurilmasi (moduli) bo'lib, Oy yuzasiga kichik tijorat yuklarini yetkazish uchun mo'ljallangan. Ushbu modul uchirilishi Falcon-9 raketasi yordamida amalga oshirililadi.

### Boshqa mahsulotlar

  

Yengil vaznli Nova-C modulidan tashqari kompaniya qo‘shimcha ravishda, o‘rta va og‘ir yuk ko‘tarish imkoniyatiga ega Nova-D va Nova-M modullarini ishlab chiqarishni rejalashtirgan

Intuitive Machines NASAning Jonson kosmik markazi bilan hamkorlikda xalqaro kosmik stansiyadan yuklarni qayta olib tushish uchun mo'ljallangan Universal Return Vehicle (URV) modulini ishlab chiqdi.

Yana qarang
-----------

*

Manbalar
--------

Havolalar
---------

* 

1. ↑  „Intuitive Machines Sets January 2024 for Historic U.S. Lunar Mission" (en) (2023-yil 27-oktyabr). 2023-yil 27-oktyabrda asl nusxadan arxivlangan. Qaraldi: 2023-yil 20-noyabr.
2. ↑  „NASA Announces New Partnerships for Commercial Lunar Payload Delivery Services - NASA" (en-US). 2023-yil 17-noyabrda asl nusxadan arxivlangan. Qaraldi: 2023-yil 20-noyabr.
3. ↑  „NASA chooses three companies to send landers to the moon - UPI.com" (en). *UPI*. 2020-yil 22-yanvarda asl nusxadan arxivlangan. Qaraldi: 2023-yil 20-noyabr.
4. ↑  „Intuitive Machines-1 Orbital Debris Assessment Report (ODAR)" (en). 2021-yil 24-aprelda asl nusxadan arxivlangan. Qaraldi: 2023-yil 21-noyabr.
5. 1 2  *Foust, Jeff* „Intuitive Machines completes SPAC merger" (en-US). *SpaceNews* (2023-yil 14-fevral). Qaraldi: 2023-yil 21-noyabr.
6. ↑  Moon landing: US clinches first touchdown in 50 years, Reuters, February 23, 2024
7. ↑  *Foust, Jeff* „IM-1 mission on course for the moon after engine test" (en-US). *SpaceNews* (2024-yil 19-fevral). Qaraldi: 2024-yil 19-fevral.
8. 1 2  „Lunar access Services" (en). 2023-yil 12-noyabrda asl nusxadan arxivlangan. Qaraldi: 2023-yil 21-noyabr.
9. ↑  „Products & Services" (en). *Intuitive Machines*. 2023-yil 21-noyabrda asl nusxadan arxivlangan. Qaraldi: 2023-yil 21-noyabr.